Opintojaksokuvaus

Opintojaksokuvaus
//Aika:// 20.11.2007 - 26.2. 2008

//Tavoite// Opintojaksolla perehdytään projektityöskentelyyn sekä tieto- ja viestintäteknologiaa hyödyntävien oppimisympäristöjen kehittämiseen ja oppimateriaalien tuotantoprojekteihin. Opiskelijat toteuttavat käytännöllisen tai tutkimuksellisen projektin koulutusteknologian alueelta. Projekteissa tarkastellaan opiskelua, oppimista tai koulutusta ja perehdytään niin tieteelliseen kirjallisuuteen kuin muihinkin tietolähteisiin. Projektin toteutuksessa ja raportoinnissa noudatetaan projektityöskentelyn periaatteita. Projektityö voi olla käytännöllinen oppimisympäristöön liittyvä kehittämishanke, verkko-oppimateriaalin kehittäminen, oppimisprojektin kehittäminen, oppimisprojektin toteuttaminen ja arviointi teknologiaa hyödyntävässä ympäristössä tai muu vastaava.

//Sisältö ja toteutus// Opintojaksolla opiskellaan projektin toteuttamisen periaatteita sekä teknologian hyödynnettävyyttä teknologiapohjaisissa oppimisympäristöissä. Opintojaksoon sisältyy lähiopetusta, itsenäistä opiskelua, toisten opiskelijoiden töiden kommentointia, "apukahvittelua" sekä päättöseminaari. Opiskelu toteutetaan tiimeissä ja yhteisenä alustana hyödynnetään Wiki-ympäristöä //Arviointi//: hyväksytty / täydennettävä

//Kirjallisuus// Hirsjärvi, S., Remes, P. & Sajavaara, P. (2000). Tutki ja kirjoita. Helsinki: Tammi. Ruuska, K. (1999). Projekti hallintaan. 3. uud. painos. Helsinki: Suomen ATK-kustannus. TAI Virkki, P. & Somermeri, A. Projektityö, kehittämisen moottori. Helsinki: Edita. Silfverberg, P. (1996). Ideasta projektiksi: projektisuunnittelun käsikirja. Helsinki: Edita. Muu oman projektin kannalta tarkoituksenmukainen kirjallisuus